
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1616 

17 Αυγούστου 2007 


ΑΠΟΦΑΣΕΙ Σ 

Αριθμ. 14708 

Όροι, προϋποθέσεις και διαδικασία υλοποίησης υποχρε¬ 
ωτικής εκπαίδευσης και κατάρτισης προσωπικού των 
επιχειρήσεων τροφίμων και των Ελεγκτικών Αρχών 
και Φορέων του Επισήμου Ελέγχου Τροφίμων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (ΦΕΚ 98Α'). 

2. Την υπ’ αριθμ. Δ15/Α/Φ19/4040/24.2.2006 απόφαση 
του Πρωθυπουργού και του Υπουργού Ανάπτυξης «Περί 
ανάθεσης αρμοδιοτήτων στους Υφυπουργούς Ανάπτυ¬ 
ξης Αναστάσιο Νεράντζη και Ιωάννη Παπαθανασίου» 
(ΦΕΚ 249/Β727.2.2006). 

3. Τις διατάξεις του π.δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚ 19/Α') όπως ισχύει σήμερα. 

4. Τ ις διατάξεις του ν. 2741/1999 «Ενιαίος Φορέας Ελέγχου 
Τροφίμων, άλλες ρυθμίσεις θεμάτων αρμοδιότητας του 
Υπουργείου Ανάπτυξης και λοιπές διατάξεις» (ΦΕΚ199/ 
Α728.9.1999) όπως τροποποιήθηκε με το άρθρο 37 του 
ν. 3066/2002 (ΦΕΚ 252/Α718.10.2002), το άρθρο 11 του 
ν. 3438/2006 (ΦΕΚ 33/Α714.2.2006) και ισχύει σήμερα. 

5.1. Τ ις διατάξεις του π.δ. 223/2000 «Οργανισμός του Ενι¬ 
αίου Φορέα Ελέγχου Τροφίμων» (ΦΕΚ 192/Α76.9.2000). 

5.2. Την υπ’ αριθμ. 8323/11.1.000 απόφαση του Υπουρ¬ 
γού Ανάπτυξης «Εναρξη λειτουργίας του Ενιαίου Φορέα 
Ελέγχου Τροφίμων» (ΦΕΚ 8/Β713.1.2000). 

5.3. Την υπ’ αριθμ. 27494/2.2.2004 απόφαση του Υπουρ¬ 
γού Ανάπτυξης «Περί συγκρότησης του Δ.Σ. του Ε.Φ.Ε.Τ.» 
(ΦΕΚ 36/τ. ν.π.δ./3.2.2004) όπως τροποποιήθηκε με την 
αριθμ. Β3-53/10.5.2004 απόφαση του Υπουργού Ανάπτυ¬ 
ξης (ΦΕΚ 114/τ. ν.π.δ.δ./11.5.2004) και ισχύει σήμερα. 

6. Την υπ’ αριθμ. 15523/2006 κοινή απόφαση των Υπουρ¬ 
γών, Εσωτερικών, Δημ. Διοίκησης και Αποκέντρωσης - 
Οικονομίας και Οικονομικών - Ανάπτυξης - Υγείας και 
Κοινωνικής Αλληλεγγύης - Αγροτικής Ανάπτυξης και 
Τροφίμων «Αναγκαία συμπληρωματικά μέτρα εφαρμο¬ 
γής των Κανονισμών (ΕΚ) υπ’ αριθμ. 178/2002, 852/2004, 
853/2004, 854/2004 και 882/2004 του Ευρωπαϊκού Κοι¬ 
νοβουλίου και του Συμβουλίου και εναρμόνιση της Οδη¬ 


γίας 2004/41/ΕΚ του Ευρωπαϊκού Κοινοβουλίου και του 
Συμβουλίου» (ΦΕΚ 1187/31.8.2006). 

7. Την υπ’ αριθμ. Β3 - 32 /26.3.2003 κοινή απόφαση 
των Υπουργών Ανάπτυξης και Αγροτικής Ανάπτυξης και 
Τροφίμων «Περί θεμάτων που αναφέρονται στην έννοια 
της φάσης της πρώτης μεταποίησης και στην οργάνωση 
και στον συντονισμό του συστήματος ελέγχου από τις 
υπηρεσίες του Υπουργείου Γεωργίας και του Ενιαίου 
Φορέα Ελέγχου Τροφίμων» (ΦΕΚ 386/Β72.4.2003). 

8. Την υπ’ αριθμ. 275610/30.10.2003 κοινή απόφαση των 
Υπουργών Οικονομίας και Οικονομικών, Ανάπτυξης και 
Γεωργίας «Συμπληρωματικά μέτρα για την εφαρμογή 
των άρθρων 2,3,5 και 6 του Κανονισμού (ΕΚ) 1019/2002 
της Επιτροπής της 13 ης Ιουνίου 2002 για τις προδιαγρα¬ 
φές εμπορίας ελαιόλαδου» (ΦΕΚ 1616/Β731.10.2003). 

9. Την υπ’ αριθμ. 052/4.5.2004 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Ανάπτυξης, 
Υγείας και Κοινωνικής Αλληλεγγύης και Αγροτικής Ανά¬ 
πτυξης και Τροφίμων «Περί συνεργασίας του Ε.Φ.Ε.Τ. 
με τις Δημόσιες Αρχές και Υπηρεσίες συμπεριλαμβα¬ 
νομένων των Αρχών πρωτοβάθμιας και Νομαρχιακής 
Αυτοδιοίκησης και των Νομικών Προσώπων Δημοσίου 
ή Ιδιωτικού Δικαίου» (ΦΕΚ 687/Β'/11.5.2004). 

10. Την υπ’ αριθμ. 349/7.2.2005 κοινή απόφαση των 
Υπουργών Οικονομίας και Οικονομικών, Ανάπτυξης και 
Αγροτικής Ανάπτυξης και Τροφίμων «Περί ορισμού ση¬ 
μείου επαφής για την Επιτροπή του Κώδικα Τροφίμων» 
(ΦΕΚ 183/Β711.2.2005). 

11. Την υπ’ αριθμ. 18386/15.11.2005 κοινή απόφαση των 
Υπουργών Οικονομίας και Οικονομικών και Ανάπτυξης «Συ¬ 
μπληρωματικά μέτρα για την εφαρμογή του άρθρου 50 του 
Κανονισμού (ΕΚ) 178/2002 του Ευρωπαϊκού Κοινοβουλίου 
και του Συμβουλίου για τον καθορισμό των γενικών αρ¬ 
χών και απαιτήσεων της νομοθεσίας για τα τρόφιμα, για 
την ίδρυση της Ευρωπαϊκής Αρχής για την Ασφάλεια των 
Τροφίμων και τον καθορισμό των διαδικασιών σε θέματα 
ασφάλειας των τροφίμων» (ΦΕΚ 1745/Β714.12.2005). 

12. Την υπ’ αριθμ. 088/13.2.2006 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών, Ανάπτυξης, 
Υγείας και Κοινωνικής Αλληλεγγύης και Αγροτικής Ανά¬ 
πτυξης και Τροφίμων «Περί ορισμού κεντρικών αρμο¬ 
δίων αρχών για την οργάνωση επισήμων ελέγχων κατ’ 
εφαρμογή των διατάξεων του Κανονισμού (ΕΚ) 882/2004 
του Ευρωπαϊκού Κοινοβουλίου και του Συμβουλίου της 

29 Απριλίου 2004, καθώς και των κανονισμών 852/2004, 
853/2004 και 854/2004 του Ευρωπαϊκού Κοινοβουλίου 
και του Συμβουλίου» (ΦΕΚ 175/Β713.2.2006) 

13. Τις διατάξεις του 178/2002 Κανονισμού του Ευ¬ 
ρωπαϊκού Κοινοβουλίου και του Συμβουλίου «Για τον 
καθορισμό των γενικών αρχών και απαιτήσεων της 
νομοθεσίας για τα τρόφιμα, για την ίδρυση της Ευρω¬ 
παϊκής Αρχής για την Ασφάλεια των Τροφίμων και τον 
καθορισμό των διαδικασιών σε θέματα ασφάλειας των 
τροφίμων» (ΕΕ 131 της 1.2.2002 Επίσημη Εφημερίδα των 
Ευρωπαϊκών Κοινοτήτων) 

14. Τις διατάξεις του 882/2004 Κανονισμού του Ευ¬ 
ρωπαϊκού Κοινοβουλίου και του Συμβουλίου «Για τη 
διενέργεια επισήμων ελέγχων της συμμόρφωσης προς 
τη νομοθεσία περί ζωοτροφών και τροφίμων και προς 
τους κανόνες για την υγεία και την καλή διαβίωση των 
ζώων» (ΕΕ 1.191 της 28.5.2004 Επίσημη Εφημερίδα των 
Ευρωπαϊκών Κοινοτήτων) 

15. Τις διατάξεις του 852/2004 Κανονισμού του Ευ¬ 
ρωπαϊκού Κοινοβουλίου και του Συμβουλίου «Για την 
υγιεινή των τροφίμων» (ΕΕ 1_226 της 25.6.2004 Επίσημη 
Εφημερίδα των Ευρωπαϊκών Κοινοτήτων) 

16. Τις διατάξεις του 853/2004 Κανονισμού του Ευ¬ 
ρωπαϊκού Κοινοβουλίου και του Συμβουλίου «Για τον 
καθορισμό ειδικών κανόνων υγιεινής για τα τρόφιμα 
ζωικής προέλευσης» (ΕΕ Ι_226 της 25.6.2004 Επίσημη 
Εφημερίδα των Ευρωπαϊκών Κοινοτήτων) 

17. Τις διατάξεις του 854/2004 Κανονισμού του Ευ¬ 
ρωπαϊκού Κοινοβουλίου και του Συμβουλίου «Για τον 
καθορισμό ειδικών διατάξεων για την οργάνωση των 
επισήμων ελέγχων στα προϊόντα ζωικής προέλευσης 
που προορίζονται για κατανάλωση από τον άνθρωπο» 
(ΕΕ 1_226 της 25.6.2004 Επίσημη Εφημερίδα των Ευρω¬ 
παϊκών Κοινοτήτων) 

18. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του Κρα¬ 
τικού Προϋπολογισμού, αποφασίζουμε: 

Την έγκριση των όρων, προϋποθέσεων και τη διαδι¬ 
κασία υλοποίησης προγραμμάτων υποχρεωτικής εκπαί¬ 
δευσης και κατάρτισης προσωπικού των επιχειρήσεων 
τροφίμων και των ελεγκτικών αρχών. 

Αρθρο 1 
Σκοπός 

1. Σκοπός της παρούσας απόφασης είναι ο καθορισμός 
των όρων και προϋποθέσεων για την εκπόνηση και έγκρι¬ 
ση προγραμμάτων υποχρεωτικής κατάρτισης του προ¬ 
σωπικού των επιχειρήσεων τροφίμων, αρμοδιότητας του 
Ε.Φ.Ε.Τ, καθώς και εκπαίδευσης ή κατάρτισης του προσω¬ 
πικού Αρχών και Φορέων Επισήμου Ελέγχου Τροφίμων. 

2. Τα προγράμματα υποχρεωτικής κατάρτισης του 
προσωπικού των επιχειρήσεων τροφίμων, αρμοδιότη¬ 
τας του ΕΦΕΤ κατά τις διατάξεις της υπ. Αριθμ. Β3- 
32/26.3.2003 κοινής υπουργικής απόφασης (ΦΕΚ 386 Β'), 
έχουν σκοπό την κατάρτιση του προσωπικού των επι¬ 
χειρήσεων σε θέματα τροφίμων που καλύπτουν όλα τα 
στάδια της αλυσίδας των τροφίμων. Τα προγράμματα 
αυτά αποσκοπούν στη διασφάλιση της ποιότητας, τη 
παραγωγή ασφαλών προϊόντων και την προστασία του 
καταναλωτή, μέσω της αποτελεσματικής και κατάλ¬ 
ληλης κατάρτισης του προσωπικού των επιχειρήσεων. 
Με την κατάρτιση αυτή εκπληρώνεται η απαίτηση του 
Κανονισμού 852/2004 του Ευρωπαϊκού Κοινοβουλίου και 
του Συμβουλίου της 29ης Απριλίου 2004 για την υγιεινή 
των τροφίμων, σύμφωνα με την οποία οι υπεύθυνοι των 
επιχειρήσεων τροφίμων εξασφαλίζουν την κατάρτιση 


σχετικά με την υγιεινή των τροφίμων όλων όσων χει¬ 
ρίζονται τρόφιμα στην επιχείρησή τους και ανάλογα 
με τις εκτελούμενες εργασίες, και επίσης όσων είναι 
υπεύθυνοι για την κατάρτιση και τη διατήρηση της δι¬ 
αδικασίας που αναφέρεται στο άρθρο 5 παράγραφος 
1 του κανονισμού ή για την εφαρμογή των σχετικών 
οδηγών, έχουν εκπαιδευθεί κατάλληλα στην εφαρμογή 
των αρχών ΗΑΟΟΡ, καθώς και τη συμμόρφωση προς 
όλες τις απαιτήσεις του εθνικού δικαίου σχετικά με τα 
εκπαιδευτικά προγράμματα για τα πρόσωπα που απα¬ 
σχολούνται σε ορισμένους κλάδους τροφίμων. 

3. Ο ΕΦΕΤ ως Κεντρική Αρμόδια Αρχή εκπονεί και 
εγκρίνει προγράμματα εκπαίδευσης και κατάρτισης 
του προσωπικού των Αρχών ή Φορέων που διεξάγουν 
επισήμους ελέγχους, ώστε αυτοί να: 

ί. λαμβάνουν, στον τομέα της αρμοδιότητάς τους, 
κατάλληλη κατάρτιση η οποία τους παρέχει τη δυνα¬ 
τότητα να εκτελούν σωστά τα καθήκοντά τους και να 
διεξάγουν τους ελέγχους κατά τρόπο συνεπή. Η κα¬ 
τάρτιση αυτή καλύπτει, όπως ενδείκνυται, τους τομείς 
που αναφέρονται στο παράρτημα II κεφάλαιο I του υπ’ 
αριθμ. 882/2004 Κανονισμού (ΕΚ) του Ευρωπαϊκού Κοι¬ 
νοβουλίου και του Συμβουλίου της 29 ης Απριλίου 2004 
για τη διενέργεια επισήμων ελέγχων της συμμόρφωσης 
προς τη νομοθεσία περί ζωοτροφών και τροφίμων και 
προς τους κανόνες για την υγεία και την καλή διαβίωση 
των ζώων 

ϋ. είναι ενήμεροι των εξελίξεων στον τομέα της αρ¬ 
μοδιότητάς τους και λαμβάνουν τακτικά πρόσθετη κα¬ 
τάρτιση αναλόγως των σύγχρονων απαιτήσεων 

ίϋ. διαθέτουν ικανότητες για διεπιστημονική συνερ¬ 
γασία. 

Άρθρο 2 

Πεδίο Εφαρμογής 

1. Η διαδικασία εφαρμόζεται: 

α) στο προσωπικό των επιχειρήσεων που παράγουν, 
επεξεργάζονται, αποθηκεύουν, μεταφέρουν, διακινούν 
τρόφιμα ή ασχολούνται με το λιανικό εμπόριο, τη διάθεση 
τροφίμων, τη μαζική εστίαση και ζαχαροπλαστική ή είναι 
εργαστήρια παραγωγής ή μεταποίησης τροφίμων. 

Οι επιχειρήσεις αυτές έχουν υποχρέωση να καταρτίζουν 
όλο το προσωπικό τους που ασχολείται με χειρισμό 
τροφίμων, βάσει της διαδικασίας που περιγράφεται 
στην παρούσα απόφαση. 

β. Στο προσωπικό των Αρχών και Φορέων Ελέγχου που 
ασκούν Επίσημο Έλεγχο Τροφίμων κατά τις διατάξεις 
της υπ’ αριθμ. Β3-32/26.3.2003 (ΦΕΚ 386 Β') κοινής 
υπουργικής απόφασης. 

2. Οι μικρές επιχειρήσεις των παραπάνω κατηγοριών 
ή οι επιχειρήσεις που δεν υποχρεούνται σε πλήρη ανά¬ 
πτυξη συστήματος ΗΑΟΟΡ σύμφωνα με το άρθρο 5(1) 
του Κανονισμού 852/2004, αλλά να ακολουθούν μεθο¬ 
δολογία που βασίζεται στις αρχές του ΗΑΟΟΡ, θα πρέ¬ 
πει να εκπαιδεύουν ή καταρτίζουν υποχρεωτικά όλο το 
προσωπικό τους που ασχολείται με χειρισμό τροφίμων, 
βάσει της διαδικασίας που περιγράφεται στην παρούσα 
Υπουργική απόφαση ακολουθώντας τα προγράμματα 
που έχει εκπονήσει και εγκρίνει ο ΕΦΕΤ. 

3. Οι επιχειρήσεις τροφίμων που υποχρεούνται σε 
πλήρη ανάπτυξη συστήματος ΗΑΟΟΡ, μπορούν ή να 
εφαρμόσουν τα προγράμματα του ΕΦΕΤ ή να αναπτύ¬ 
ξουν προγράμματα κατάρτισης προσωπικού, κατάλληλα 
για το μέγεθος και το είδος της επιχείρησης, σύμφωνα 
με τα προβλεπόμενα από το σύστημα ΗΑΟΟΡ που εφαρ¬ 
μόζουν. Η κατάρτιση του προσωπικού τεκμηριώνεται 

από την επιχείρηση, μέσω της τήρησης κατάλληλων 
αρχείων, στα πλαίσια του επισήμου ελέγχου τροφίμων 
βάσει των κανονισμών 852/2004 και 882/2004. 

4. Από την παραπάνω εκπαίδευση ή κατάρτιση του προ¬ 
σωπικού των επιχειρήσεων τροφίμων μπορεί να εξαιρεί¬ 
ται μόνο το προσωπικό το οποίο διαθέτει έγκυρο τίτλο 
σπουδών ή πιστοποιητικό ή αποδεικτικό παρακολούθησης 
προγράμματος εκπαίδευσης ή κατάρτισης, από το οποίο 
να προκύπτει σαφώς ότι ο εργαζόμενος είναι επαρκώς 
καταρτισμένος σε θέματα υγιεινής και ασφάλειας ή άλλου 
καταλλήλου κατά περίπτωση τομέα των τροφίμων. 

5. Οι αρχές και οι φορείς ελέγχου υποχρεούνται να 
εκπαιδεύουν ή και να καταρτίζουν το προσωπικό που 
είναι υπεύθυνο για τη διενέργεια των επισήμων ελέγ¬ 
χων που αναφέρονται στον κανονισμό 882/2004. Τα 
προγράμματα και μαθήματα κατάρτισης εκπονούνται 
και εγκρίνονται από τον ΕΦΕΤ και αποσκοπούν στην 
ανάπτυξη εναρμονισμένης προσέγγισης όσον αφορά 
τους επισήμους ελέγχους. 

Άρθρο 3 

Φορείς Εκτέλεσης των Προγραμμάτων 

1. Δυνατότητα εκτέλεσης προγραμμάτων εκπαίδευσης 
και κατάρτισης για το προσωπικό των επιχειρήσεων 
τροφίμων που αναφέρονται στο άρθρο 1, έχουν: 

ί. οι ίδιες οι επιχειρήσεις για το προσωπικό τους. 

ϋ. οι επαγγελματικοί φορείς, επιμελητήρια, κλαδικά 
σωματεία. 

ίϋ. εκπαιδευτικά ιδρύματα, εκπαιδευτικοί και άλλοι 
Δημόσιοι Οργανισμοί και διαπιστευμένα κέντρα κα¬ 
τάρτισης. 

2. Την ευθύνη εκπόνησης και εκτέλεσης των προγραμμάτων 
εκπαίδευσης και κατάρτισης του προσωπικού των 
Ελεγκτικών Αρχών και Φορέων έχει ο ΕΦΕΤ. 

Αρθρο 4 

Χώροι Εκτέλεσης των Προγραμμάτων 

1. Τα προγράμματα εκπαίδευσης ή κατάρτισης προ¬ 
σωπικού επιχειρήσεων τροφίμων μπορούν να εκτελού- 
νταί: 

α. Σε πιστοποιημένες από το ΕΚΕΠΙΣ δομές. 

β. Σε αίθουσες συγκεντρώσεων ξενοδοχείων, συνε- 
δριακών κέντρων, επιμελητηρίων ή άλλων ν.π.δ. ή σε 
σχολικές αίθουσες που διαθέτουν τον εξοπλισμό της 
παραγράφου 3 του παρόντος άρθρου. 

γ. Σε κάθε άλλο χώρο εφόσον πρώτα εξασφαλιστεί 
ότι πληροί τις προδιαγραφές της παραγράφου 3 του 
παρόντος άρθρου με επί τόπου αυτοψία των τεχνικών 
επιθεωρητών εργασίας κατόπιν σχετικής αίτησης του 
ενδιαφερομένου φορέα προς την τοπική υπηρεσία τε¬ 
χνικής και υγειονομικής επιθεώρησης εργασίας. 

δ. Μικρές αποκλίσεις από τις προδιαγραφές της πα¬ 
ραγράφου 3 του παρόντος άρθρου μπορούν να γίνονται 
δεκτές μόνο μετά από γνώμη του ΣΥΑΕ. 

2. α. Ο μέγιστος αριθμός εκπαιδευόμενων και εφόσον 
η χωρητικότητα της αίθουσας επαρκεί δεν μπορεί να 
είναι μεγαλύτερος του 30. 

β. Η ελάχιστη επιφάνεια χώρου κάθε αίθουσας διδα¬ 
σκαλίας πρέπει να είναι 1,5 τ.μ. ανά καταρτιζόμενο. 

γ. Για κάθε εκπαιδευόμενο θα εξασφαλίζεται ο κατάλ¬ 
ληλος εξοπλισμός (καρέκλα-τραπέζι). 

3. Ελάχιστες προδιαγραφές χώρων κατάρτισης ή εκ¬ 
παίδευσης. 

α. Αίθουσες διδασκαλίας. 

Οι αίθουσες διδασκαλίας πρέπει να πληρούν τις ακό¬ 
λουθες προδιαγραφές: 


• Το καθαρό εμβαδόν δαπέδου κάθε αίθουσας διδα¬ 
σκαλίας πρέπει να είναι τουλάχιστον 22 τ.μ. 

• Η ελάχιστη επιφάνεια χώρου κάθε αίθουσας διδα¬ 
σκαλίας πρέπει να είναι 1,5 τ.μ. ανά καταρτιζόμενο ή 3 
τ.μ. ανά άτομο, για την περίπτωση που ο καταρτιζόμε¬ 
νος είναι άτομο με αναπηρία. 

• Οι αίθουσες πρέπει να έχουν επαρκή άμεσο φυσικό 
φωτισμό και επαρκή αερισμό μέσω εύχρηστων φεγγιτών 
ή ηλεκτρικών εξαεριστήρων ή κεντρικού συστήματος 
αερισμού (ανανέωσης του αέρα). 

• Πρέπει επίσης να διαθέτουν κατάλληλο και ομοιό¬ 
μορφο τεχνητό φωτισμό. 

• Οι πόρτες των αιθουσών πρέπει να έχουν καθαρό ελεύ¬ 
θερο άνοιγμα τουλάχιστον 0.90 μ. και ύψος τουλάχιστον 
2.20 μ. Οι πόρτες των αιθουσών διδασκαλίας, για λόγους 
ασφαλείας, πρέπει να ανοίγουν από μέσα προς τα έξω. 

• Δεν επιτρέπεται να χρησιμοποιούνται για αίθουσες 
διδασκαλίας υπόγειοι χώροι. 

• Το ελάχιστο ελεύθερο ύψος των αιθουσών δεν μπο¬ 
ρεί να υπολείπεται των 2.40 μ. και 2.20 μ. για οικοδομές 
που έχουν διαμορφωθεί πριν από τις 30.9.1955. Γ ια τους 
εργαστηριακούς χώρους οι διαστάσεις μπορούν να ορι¬ 
στούν μεγαλύτερες. 

β. Χώροι διαλειμμάτων - Κοινόχρηστοι χώροι. 

Κοντά στις αίθουσες διδασκαλίας πρέπει να υπάρχουν 
κατάλληλοι και επαρκείς χώροι διαλειμμάτων. Οι χώ¬ 
ροι διαλειμμάτων πρέπει να είναι εύκολα και γρήγορα 
προσβάσιμοι από τις αίθουσες διδασκαλίας. Η ελάχιστη 
επιφάνεια του χώρου διαλειμμάτων πρέπει να είναι 0.8 
τ.μ. ανά καταρτιζόμενο. 

Ως χώροι διαλειμμάτων συνυπολογίζονται οι χρησι¬ 
μοποιούμενοι διάδρομοι εφόσον έχουν πλάτος τουλά¬ 
χιστον 1.30 μ, στεγασμένοι ελεύθεροι χώροι (υπαίθριοι 
ή ημιυπαίθριοι), οι προθάλαμοι και ασκεπείς χώροι απο¬ 
κλειστικής χρήσης του φορέα επιμόρφωσης. 

Οι διάδρομοι που εξυπηρετούν διδακτικούς χώρους 
από τη μία πλευρά πρέπει να έχουν πλάτος τουλά¬ 
χιστον 1.30 μ. 

Όλες οι αίθουσες πρέπει να διαθέτουν δικό τους 
χώρο διαλειμμάτων ανάλογο με τη δυναμικότητά 
τους. Ως χώροι διαλειμμάτων συνυπολογίζονται: 

ί) Οι χρησιμοποιούμενοι διάδρομοι εφόσον έχουν πλά¬ 
τος τουλάχιστον 1.30 μ. 

ϋ) Στεγασμένοι ελεύθεροι χώροι (υπαίθριοι ή ημιυ- 
παίθριοι). 

ίϋ) Οι προθάλαμοι. 

ίν) Ασκεπείς χώροι. 

Κοντά στις αίθουσες διδασκαλίας και στους χώρους 
διαλειμμάτων πρέπει να υπάρχουν: 

• Τουλάχιστον μία (1) τουαλέτα ανδρών και μία (1) 
τουαλέτα γυναικών, για δυναμικότητα έως και 25 ατό¬ 
μων. Συνεκτιμάται η ύπαρξη προθαλάμων. Το ελάχιστο 
συνολικό ύψος των στηθαίων και των κιγκλιδωμάτων 
πρέπει να είναι 1.20 μ. 

• Φαρμακείο Πρώτων Βοηθειών. 

• Κατάλληλη σήμανση των αιθουσών διδασκαλίας, 
των νν.Ο., των χώρων διαλειμμάτων, των εξόδων κιν¬ 
δύνου κλπ. και σχεδιαγράμματα διαφυγής σε εμφανή 
σημεία. 

γ. Εξοπλισμός. 

Οι αίθουσες διδασκαλίας πρέπει υποχρεωτικά να διαθέτουν 
κατ’ ελάχιστο τον παρακάτω εξοπλισμό: 

• Τραπέζια - καθίσματα ανά αίθουσα, ανάλογου αριθ¬ 
μού με τη δυναμικότητα της αίθουσας και ανάλογων 
προδιαγραφών με αυτά των εκπαιδευτικών ιδρυμάτων. 

•Ένα φορητό ηλεκτρονικό υπολογιστή με ϋΝ/ϋ όπνβ 
και Οϋ άπνα ή Οοπιόο όπνβ, 

• Διαφανοσκόπειο (ονοΓόοοό ρΐΌ]βοίοι·) ή μηχανή προ¬ 
βολής εΐίόθδ ή άλλη ισοδύναμη δυνατότητα 

• Οθόνη προβολής 

• Πίνακα 

δ. Χώροι Πρακτικής Ασκησης 

Οι χώροι πρακτικής άσκησης μπορεί να είναι αίθου¬ 
σες, εργαστήρια, υπηρεσίες ή επιχειρήσεις τροφίμων. 
Ανάλογα με την περίπτωση και τον αριθμό των καταρτι¬ 
ζόμενων, η πρακτική άσκηση γίνεται είτε κατά τμήματα 
σε μία επιχείρηση είτε σε διαφορετικές επιχειρήσεις με 
κατάλληλους χώρους και με αντικείμενο παρόμοιο με 
αυτό που προβλέπεται από το πρόγραμμα. 

ε. Εγκατάσταση θέρμανσης 

Οι αίθουσες διδασκαλίας και οι χώροι διαλειμμάτων και 
υγιεινής πρέπει να διαθέτουν εγκατάσταση θέρμανσης. 

Αρθρο 5 

Ελάχιστο Περιεχόμενο Προγραμμάτων 

1. Με απόφαση του ΔΣ του ΕΦΕΤ καθορίζεται το ελά¬ 
χιστο περιεχόμενο των προγραμμάτων εκπαίδευσης και 
κατάρτισης για το προσωπικό των επιχειρήσεων τροφίμων 
και του προσωπικού των Αρχών και Φορέων Ελέγχου. 

2. Τα προγράμματα αυτά βοηθούν τις επιχειρήσεις 
τροφίμων να συναντήσουν τις νομικές υποχρεώσεις, 
τις απαιτήσεις των καταναλωτών και τη βιομηχανία 
για την εφαρμογή ορθών πρακτικών παραγωγής, ενώ 
τις Αρχές και Φορείς Ελέγχου για την εκπαίδευση του 
προσωπικού τους όπως προβλέπεται από τον Κανονι¬ 
σμό 882/2004/ΕΚ. Ο ΕΦΕΤ καθορίζει το περιεχόμενο, 
εκπονεί και εγκρίνει τα προγράμματα εκπαίδευσης των 
στελεχών του και των στελεχών των Αρμοδίων Αρχών 
και Φορέων σύμφωνα με τις διατάξεις του Κανονισμού 
882/2004 όπως αυτός ισχύει. 

Τα προγράμματα αναπτύσσονται με ευθύνη της Δι¬ 
εύθυνσης Εκπαίδευσης Ενημέρωσης και Πληροφορικής, 
οι δε όροι και προϋποθέσεις εκπόνησης, αξιολόγησης, 
έγκρισης και εφαρμογής εγκρίνονται με απόφαση του 
ΔΣ του ΕΦΕΤ. 

4. Τα προγράμματα εκπαίδευσης διακρίνονται σε τρία 
(3) επίπεδα: 

α. Τα προγράμματα επίπεδου-1 αφορούν κατάρτιση 
απλών χειριστών τροφίμων και έχουν ως στόχο την 
κατάρτιση του υπάρχοντος και νεοπροσλαμβανομένου 
προσωπικού σε γενικά θέματα υγιεινής και ασφάλειας 
τροφίμων. Η διάρκεια των προγραμμάτων αυτών είναι 
8 έως 12,5 ώρες. 

β. Τα προγράμματα επίπεδου-2 αφορούν κατάρτιση 
χειριστών τροφίμων, υπευθύνων ομάδων και τομέων, 
προϊσταμένων τμημάτων και διευθύνσεων σε θέματα 
υγιεινής, ασφάλειας, παραγωγής, ελέγχου και διασφάλι¬ 
σης ποιότητας προσαρμοσμένα σε ειδικό ή γενικό τομέα 
τροφίμων. Απευθύνονται σε άτομα που είναι χειριστές 
ή εργοδηγοί ή προϊστάμενοι ή διευθυντές επιχειρήσεων 
και εμπλέκονται ή είναι υπεύθυνοι για τον καθαρισμό 
και υγιεινή χώρων και εξοπλισμού, για την ανάπτυξη, 
εφαρμογή και υπηρέτηση του συστήματος ΗΑΟΟΡ, που 
είναι επιβλέποντες ή προΐστανται τμημάτων και υπάρ¬ 
χει ανάγκη ενημέρωσης επί θεμάτων επιστήμης και 
τεχνολογίας τροφίμων ή έχουν υπευθυνότητα για την 
ποιότητα/υγιεινή σε όλα τα επίπεδα εντός της επιχεί¬ 
ρησης. Απευθύνονται επίσης και σε προσωπικό αρχών 
και φορέων ελέγχου που εμπλέκεται στον έλεγχο και 


εργαστηριακή εξέταση των τροφίμων. Η διάρκεια των 
προγραμμάτων αυτών είναι 8 έως 40 ώρες. 

γ. Τα προγράμματα επίπεδου-3 αφορούν κατάρτιση 
υπευθύνων ομάδων και τομέων, προϊσταμένων τμημά¬ 
των και διευθύνσεων επιχειρήσεων, καθώς και προσωπι¬ 
κού των αρχών και φορέων ελέγχου, σε θέματα υγιεινής, 
ασφάλειας, παραγωγής, ελέγχου και διασφάλισης ποιό¬ 
τητας των τροφίμων σε προχωρημένο επίπεδο. Απευθύ¬ 
νονται σε άτομα που ήδη έχουν λάβει εκπαίδευση στα 
σχετικά θέματα ή έχουν παρακολουθήσει προγράμματα 
επιπέδου-2. Η διάρκεια των προγραμμάτων αυτών είναι 
8 έως 40 ώρες. 

5. Τα προγράμματα των επιπέδων 2 και 3, σε ειδικές 
περιπτώσεις και ανάλογα με τις ανάγκες ή έργα που 
έχει αναλάβει ο ΕΦΕΤ, μπορούν να έχουν και μεγαλύ¬ 
τερη διάρκεια και να φθάνουν τις 400 ώρες. Στις πε¬ 
ριπτώσεις αυτές, τα προγράμματα αναπτύσσονται με 
ευθύνη της Διεύθυνσης Εκπαίδευσης Ενημέρωσης και 
Πληροφορικής, οι δε όροι και προϋποθέσεις εκπόνησης, 
αξιολόγησης, έγκρισης και εφαρμογής εγκρίνονται με 
απόφαση του ΔΣ του ΕΦΕΤ. 

Αρθρο 6 

Υλοποίηση των προγραμμάτων 
εκπαίδευσης/κατάρτισης 

1. Υλοποίηση των προγραμμάτων εκπαίδευσης προ¬ 
σωπικού Ελεγκτικών Αρχών γίνεται: 

α) Από τον ΕΦΕΤ με ή χωρίς τη συνεργασία άλλων 
υπηρεσιών ή φορέων υλοποίησης. Ο ΕΦΕΤ σχεδιάζει 
αναπτύσσει, οργανώνει, προωθεί και υλοποιεί το πρό¬ 
γραμμα, εντός του προϋπολογισμού που είναι διαθέσι¬ 
μος γί αυτό ή που προβλέπεται από κάποιο πρόγραμμα 
που υλοποιεί 

β) Με ανάθεση σε κάποιο φορέα υλοποίησης. Ο ΕΦΕΤ 
σχεδιάζει αναπτύσσει, οργανώνει, και προωθεί το πρό¬ 
γραμμα. Η υλοποίηση ανατίθεται σε φορέα υλοποίησης. 
Ο φορέας υλοποίησης επιλέγεται με τη διαδικασία του 
διαγωνισμού, ο δε ΕΦΕΤ τηρεί το δικαίωμα ελέγχου, 
αξιολόγησης και επιβολής τυχόν κυρώσεων όταν το 
πρόγραμμα δεν υλοποιείται σύμφωνα με τα προβλε- 
πόμενα. 

Με απόφαση του ΔΣ του ΕΦΕΤ, καθορίζονται η θε¬ 
ματολογία, το περιεχόμενο, η διάρκεια και κάθε άλλη 
λεπτομέρεια των προγραμμάτων. 

3. Για τον προσδιορισμό του ελάχιστου θεματολογίου 
και των ωρών εκπαίδευσης ή κατάρτισης των προγραμ¬ 
μάτων λαμβάνεται υπόψη το επίπεδο κατάρτισης που 
προβλέπεται στην παράγραφο 3 του παρόντος άρθρου, 
καθώς και το είδος της επιχείρησης της οποίας το 
προσωπικό πρόκειται να εκπαιδευτεί. 

α. Ο αριθμός ωρών κατάρτισης ανά ημέρα ορίζεται 
κατ’ ανώτατο μέχρι 8 ώρες. Γ ια τις περιπτώσεις που η 
κατάρτιση υπερβαίνει την 1 ημέρα ο αριθμός ωρών επι¬ 
μόρφωσης ανά ημέρα δεν μπορεί να είναι μεγαλύτερος 
των 5 ωρών και μικρότερος των 3 ωρών. 

β. Ο μέγιστος αριθμός ωρών επιμόρφωσης ημερησίως 
για κάθε εκπαιδευτή δεν μπορεί να είναι μεγαλύτερος 
των 5. Στις ώρες αυτές συνυπολογίζονται και οι τυχόν 
ώρες αναπλήρωσης. 

γ. Ο αριθμός ωρών του ίδιου εκπαιδευτή στην ίδια 
ομάδα εκπαιδευομένων την ίδια ημέρα δεν μπορεί να 
υπερβαίνει τις 3 ώρες. Ο περιορισμός αυτός δεν ισχύει 
για την περίπτωση των νησιών. Στις ώρες αυτές δεν 
συνυπολογίζονται οι ώρες αναπλήρωσης. 

2. Υλοποίηση των προγραμμάτων εκπαίδευσης προ¬ 
σωπικού των Επιχειρήσεων: 

Η υλοποίηση των προγραμμάτων εκπαίδευσης του 
προσωπικού των επιχειρήσεων του άρθρου 2 παρ. 2 
γίνεται από τους φορείς του άρθρου 3 της παρούσας. 
Εφόσον τηρείται η διαδικασία που προβλέπεται από την 
παρούσα απόφαση, ο ΕΦΕΤ χορηγεί σχετική βεβαίωση 
κατάρτισης. 

Αρθρο 7 

Προδιαγραφές Κατάρτισης, 
Εκπαιδευτικοί Όροι και Επιλογή Καταρτιζόμενων 

Α. Προδιαγραφές Κατάρτισης 

Τα προγράμματα κατάρτισης αποτελούνται από το 
θεωρητικό ή και το πρακτικό μέρος. Η αναβάθμιση της 
παρεχόμενης κατάρτισης εξασφαλίζεται με την εισα¬ 
γωγή σύγχρονων μεθόδων στο σχεδίασμά και στην 
υλοποίηση των προγραμμάτων. Η μεθοδολογία σχεδι- 
ασμού και υλοποίησης των προγραμμάτων ως προς το 
θεωρητικό μέρος και την πρακτική άσκηση θα ακολου¬ 
θεί τη σύγχρονη διεθνή εμπειρία και θα βασίζεται στις 
τεχνικές εκπαίδευσης ενηλίκων. Ειδικότερα θα πρέπει 
να ακολουθούνται τα εξής: 

1. Σχεδιασμός 

Ο σωστός σχεδιασμός και η δόμηση του προγράμμα¬ 
τος είναι καθοριστικής σημασίας για την επιτυχία του. 
Τα στάδια του σχεδιασμού είναι: 

• η μελέτη της υπάρχουσας κατάστασης και η αντα¬ 
πόκριση του προγράμματος στις ανάγκες 

• η διερεύνηση των εκπαιδευτικών αναγκών των κα- 
ταρτιζομένων - εκπαιδευομένων σε σχέση με το εκ¬ 
παιδευτικό επίπεδο και τις δεξιότητες που θα πρέπει 
να αποκτηθούν στο συγκεκριμένο αντικείμενο κατάρ¬ 
τισης 

• η ανάλυση των αναγκών σε σχέση με τους καταρ¬ 
τιζόμενους 

• ο προσδιορισμός του σκοπού του προγράμματος 
και των ειδικών εκπαιδευτικών στόχων του σε επίπεδο 
γνώσεων, δεξιοτήτων και στάσεων 

• η επιλογή του θεματικού περιεχομένου και η δό¬ 
μηση του προγράμματος σε διδακτικές ενότητες και 
υποενότητες 

• η επιλογή των κατάλληλων εκπαιδευτικών μεθόδων, 
τεχνικών και μέσων 

• η επιλογή των κατάλληλων εκπαιδευτών 

• η επιλογή επιχειρήσεων για την εξασφάλιση θέσεων 
πρακτικής άσκησης των καταρτιζομένων σε σχέση με 
το αντικείμενο κατάρτισης 

• η προβλεπόμενη αξιολόγηση του προγράμματος. 

2. Εκπαιδευτική Μέθοδος και Εκπαιδευτικές Τεχνι¬ 
κές 

Η μεθοδολογία που θα επιλεγεί θα πρέπει να βασί¬ 
ζεται στις αρχές εκπαίδευσης ενηλίκων και οι οποίες 
είναι: 

• ο συνδυασμός της θεωρίας με την πράξη 

• η σύνδεση του αντικειμένου μάθησης με τις ανάγκες 
και τα ενδιαφέροντα των καταρτιζομένων 

• η ανάπτυξη του κριτικού τρόπου σκέψης 

• οι αμφίδρομες σχέσεις εκπαιδευτών - καταρτισ¬ 
μένων 

Οι εκπαιδευτικές τεχνικές που είναι σκόπιμο να χρη¬ 
σιμοποιηθούν είναι τόσο η εισήγηση, όσο κυρίως και 
εκείνες που αναπτύσσουν την ενεργή συμμετοχή των 
καταρτιζομένων, όπως οι μελέτες περίπτωσης, οι μικρές 
πρακτικές εργασίες, το παίξιμο ρόλων, ο διάλογος, οι 
απαντήσεις σε ερωτήσεις, η εκμαίευση, η προσομοίω¬ 
ση, η συζήτηση σε μικρές ομάδες. Οι τεχνικές αυτές 
θα πρέπει να επιλέγονται ανάλογα με το αντικείμενο 


και τους στόχους της διδακτικής ενότητας, το επίπε¬ 
δο και το βαθμό συμμετοχής των καταρτιζομένων και 
είναι σκόπιμο να ποικίλουν και να εναλλάσσονται στη 
διάρκεια κάθε διδακτικής ενότητας. Εν γένει, οφείλουν 
να ακολουθούνται, επιστημονικά παραδεκτές τεχνικές 
με έμφαση στην καινοτομία. 

3. Πρακτική Ασκηση 

Κατά την υλοποίηση της πρακτικής άσκησης θα πρέ¬ 
πει να λαμβάνεται ειδική μέριμνα από τον φορέα κα¬ 
τάρτισης, ώστε να εξασφαλίζεται η συνάφειά της με το 
θεωρητικό μέρος του προγράμματος και να παρέχεται 
η δυνατότητα στους καταρτιζόμενους να έλθουν σε 
επαφή με τους πραγματικούς όρους και τις συνθήκες 
άσκησης του αντικειμένου στο οποίο καταρτίζονται. 

Για την υλοποίηση της πρακτικής άσκησης είναι απα¬ 
ραίτητη η σύναψη συμφωνιών με επιχειρήσεις ή οργα¬ 
νισμούς του αντίστοιχου κλάδου ή τομέα ή Υπηρεσίες 
του Δημοσίου. Η πρακτική άσκηση στις επιχειρήσεις 
θα πρέπει να σχεδιάζεται μαζί με τον υπεύθυνο της 
επιχείρησης και να έχει συγκεκριμένο στόχο, ώστε να 
επιτυγχάνεται η ανάπτυξη προσωπικών δεξιοτήτων, η 
απόκτηση εμπειρίας εργασιακού χώρου και η σύνδεση 
της κατάρτισης με την παραγωγή. 

Εξαίρεση της υλοποίησης της πρακτικής άσκησης στις 
επιχειρήσεις δίδεται μόνον για τα αντικείμενα κατάρ¬ 
τισης για τα οποία τούτο ή δεν απαιτείται ή δεν προ- 
σφέρονται θέσεις πρακτικής άσκησης από επιχειρήσεις 
και εφόσον υπάρχουν πιστοποιημένα ή θεσμοθετημένα 
εργαστήρια, τα οποία διαθέτουν οι φορείς υλοποίησης. 
Στις περιπτώσεις αυτές η πρακτική άσκηση υλοποιείται 
στα συγκεκριμένα εργαστήρια. 

Στις περιπτώσεις όπου οι εκπαιδευτικές ανάγκες το 
επιτρέπουν μπορεί το θεωρητικό και πρακτικό μέρος 
ενός προγράμματος να υλοποιηθεί στον ίδιο χώρο, μετά 
από αιτιολόγηση που θα περιγράφεται στην πρόταση. 

Επίσης πρέπει να ενθαρρύνεται ο καταρτιζόμενος 
ώστε να συμμετέχει ενεργά και να του παρέχονται όλα 
τα απαραίτητα μέσα για την άσκησή του. 

Σε καμία περίπτωση η πρακτική άσκηση δεν μπορεί 
να είναι απλή παρατήρηση. 

Β. Εκπαιδευτικοί Όροι 

α. Για Προγράμματα Κατάρτισης Προσωπικού Επιχει¬ 
ρήσεων Τροφίμων 

1. Η ελάχιστη διάρκεια ενός προγράμματος κατάρ¬ 
τισης εξαρτάται από το επίπεδο και είναι όπως προ- 
βλέπεται στο άρθρο 5 παράγραφοι 3 και 4. Για κάθε 
πρόγραμμα κατάρτισης, οι ώρες κατάρτισης θα καθο¬ 
ρίζονται με απόφαση του Δ.Σ. σύμφωνα με την παρ. 1 
του άρθρου 5. 

2. Το θεωρητικό μέρος πρέπει να συναρτάται άμεσα 
με το εκπαιδευτικό αντικείμενο και να αποτελεί κατ’ 
ελάχιστο το 30% και κατά μέγιστο το 70% του συνόλου 
των ωρών του προγράμματος κατάρτισης. Εξαιρέσεις 
μπορεί να υπάρξουν για ορισμένα προγράμματα που 
θα καθορίζονται επίσης με αποφάσεις του Δ.Σ. του 
ΕΦΕΤ. 

3. Η πρακτική άσκηση ενός προγράμματος κατάρτισης, 
μπορεί να υλοποιείται είτε στην ίδια την επιχείρηση, 
είτε σε άλλες συνεργαζόμενες επιχειρήσεις ή Φορείς 
του Δημόσιου ή Ιδιωτικού Τομέα. Γ ια την υλοποίηση της 
πρακτικής άσκησης όταν προβλέπεται, είναι απαραίτητη 
η σύναψη συμφωνιών με επιχειρήσεις ή Οργανισμούς 
του αντίστοιχου κλάδου ή Τομέα. 

4. Η επιχείρηση ή ο Φορέας του Δημοσίου ή του Ιδιω¬ 
τικού Τομέα όπου πραγματοποιείται η πρακτική άσκηση, 

ορίζει εκπαιδευτή πρακτικής άσκησης συναφούς ειδι¬ 
κότητας ή απασχόλησης. 

5. Οι επιχειρήσεις ή Οργανισμοί συντάσσουν σχετικό 
έγγραφο για τον καταρτιζόμενο όπου αναφέρονται οι 
δεξιότητες που αποκτήθηκαν στα πλαίσια της πρακτι¬ 
κής άσκησης. 

6. Ο αριθμός καταρτιζόμενων κάθε προγράμματος κα¬ 
τάρτισης πρέπει να είναι τουλάχιστον 10 και δεν πρέπει 
να υπερβαίνει τα 30 άτομα. 

7. Κάθε εκπαιδευτής δεν μπορεί να διδάξει περισσότερο 
από το 20% των ωρών στο ίδιο πρόγραμμα, όταν οι 
ώρες είναι ίσες ή υπερβαίνουν τις 50. Εξαιρείται η 
πρακτική άσκηση που υλοποιείται σε εργαστήρια ή 
επιχειρήσεις. 

β. Για Προγράμματα Κατάρτισης Προσωπικού Αρχών 
και Φορέων Ελέγχου Τροφίμων: 

1. Η ελάχιστη διάρκεια ενός προγράμματος καθορί¬ 
ζεται σύμφωνα με το άρθρο 5. Για κάθε πρόγραμμα 
κατάρτισης, οι ώρες κατάρτισης θα καθορίζονται με 
αποφάσεις του Δ. Σ. του ΕΦΕΤ. 

2. Το θεωρητικό μέρος πρέπει να συναρτάται άμεσα με 
το εκπαιδευτικό αντικείμενο και να αποτελεί κατ’ ελάχι¬ 
στο το 30% και κατά μέγιστο το 70% του συνόλου των 
ωρών του προγράμματος κατάρτισης. Εξαιρέσεις μπορεί 
να υπάρξουν για ορισμένα προγράμματα που θα καθορί¬ 
ζονται επίσης με αποφάσεις του Δ.Σ. του ΕΦΕΤ. 

3. Σε όλα τα προγράμματα κατάρτισης είναι απα¬ 
ραίτητη η ενσωμάτωση διδακτικών ενοτήτων, που να 
αφορούν την κατάρτιση του εκπαιδευομένου σύμφωνα 
με την εκάστοτε ισχύουσα νομοθεσία 

4. Η πρακτική άσκηση ενός τέτοιου προγράμματος 
κατάρτισης, υλοποιείται είτε στον ΕΦΕΤ είτε σε συ- 
νεργαζόμενες επιχειρήσεις και φορείς του δημόσιου ή 
του ιδιωτικού τομέα. Γ ια την υλοποίηση της πρακτικής 
άσκησης, όταν προβλέπεται, είναι απαραίτητη η σύ¬ 
ναψη συμφωνιών με επιχειρήσεις ή οργανισμούς του 
αντίστοιχου κλάδου ή τομέα. 

5. Η επιχείρηση ή ο Φορέας του Δημοσίου ή του Ιδιω¬ 
τικού Τομέα όπου πραγματοποιείται η πρακτική άσκηση, 
ορίζει εκπαιδευτή πρακτικής άσκησης συναφούς ειδι¬ 
κότητας ή απασχόλησης. 

6. Οι επιχειρήσεις ή Οργανισμοί συντάσσουν σχετικό 
έγγραφο για τον καταρτιζόμενο όπου αναφέρονται οι 
δεξιότητες που αποκτήθηκαν στα πλαίσια της πρακτι¬ 
κής άσκησης. 

7. Ο αριθμός καταρτιζομένων κάθε προγράμματος κα¬ 
τάρτισης πρέπει να είναι τουλάχιστον 5 και δεν πρέπει 
να υπερβαίνει τα 30 άτομα. 

8. Κάθε ιδιαίτερος εκπαιδευτής δεν μπορεί να διδά¬ 
ξει περισσότερο από το 20% των ωρών στο ίδιο πρό¬ 
γραμμα, όταν οι ώρες του προγράμματος είναι ίσες ή 
υπερβαίνουν τις 50.. Εξαιρείται η πρακτική άσκηση που 
υλοποιείται σε εργαστήρια ή εργαστήρια. 

Γ. Διαδικασία Επιλογής Καταρτιζομένων 

1. Γ ια το προσωπικό των επιχειρήσεων. 

Οι επιχειρήσεις τροφίμων έχουν υποχρέωση να κα¬ 
ταρτίζουν το σύνολο του προσωπικού τους που εμπλέ¬ 
κονται στο χειρισμό τροφίμων καθ’ οιονδήποτε τρόπο 
σύμφωνα με τον Κανονισμό 852/2004 της ΕΕ. 

2. Γ ια το προσωπικό των Ελεγκτικών Αρχών 

Η διαδικασία επιλογής των ατόμων που θα παρακο¬ 
λουθήσουν ένα πρόγραμμα κατάρτισης περιλαμβάνει 
τον καθορισμό: 

• της διαδικασίας δημοσιοποίησης της ενέργειας κα¬ 
τάρτισης 


• της διαδικασίας εκδήλωσης ενδιαφέροντος εκ μέ¬ 
ρους των υποψηφίων προς κατάρτιση υπαλλήλων 

• της διαδικασίας αξιολόγησης - επιλογής των κα¬ 
ταρτισμένων 

• του μηχανισμού αξιολόγησης - επιλογής των κα- 
ταρτιζομένων 

• των κριτηρίων αξιολόγησης - επιλογής των καταρ- 
τιζομένων 

α. Κριτήρια επιλογής καταρτιζομένων 

Για τα προγράμματα κατάρτισης θα πρέπει να τηρού¬ 
νται, κατά τη διαδικασία επιλογής των καταρτιζομένων, 
οι παρακάτω όροι και προϋποθέσεις: 

• Τήρηση των αρχών της ισότητας ευκαιριών μεταξύ 
ανδρών και γυναικών. 

• Αντληση των υποψήφιων καταρτιζόμενων από Υπη¬ 
ρεσίες και Φορείς που ασκούν επίσημο έλεγχο τρο¬ 
φίμων. 

• Προτεραιότητα αναλόγως των καθηκόντων και του 
επείγοντος. 

Άρθρο 8 

Προσόντα εκπαιδευτών 

1. Η επιχείρηση ή το επιμελητήριο, ή το κλαδικό σωμα¬ 
τείο ή ο εκπαιδευτικός φορέας που έχει αναλάβει την 
υποχρέωση να οργανώσει το Υποχρεωτικό Πρόγραμμα 
Κατάρτισης Προσωπικού Επιχειρήσεων Τροφίμων, υπο- 
χρεούται να επιλέγει Εκπαιδευτές από τα Μητρώα Εκ¬ 
παιδευτών του ΕΦΕΤ ή το Γ ενικό Μητρώο Εκπαιδευτών 
Επιχειρήσεων Τροφίμων έως ότου καταργηθεί, όπως 
ορίζεται στην υπ’ αριθμ. ΥΑ14707/2007 (Μητρώο Εκπαι¬ 
δευτών ΕΦΕΤ). Η επιλογή γίνεται με βάση το επίπεδο 
της εκπαίδευσης ή κατάρτισης και τη θεματική ενότητα 
στην οποία είναι ενταγμένος ο εκπαιδευτής. 

2. Στις περιπτώσεις διοργάνωσης προγραμμάτων εκ¬ 
παίδευσης προσωπικού ελεγκτικών αρχών ή φορέων ή 
εκπαίδευσης εκπαιδευτών, η επιλογή των εκπαιδευτών 
γίνεται από το Μητρώο Εκπαιδευτών Προσωπικού των 
Ελεγκτικών Αρχών και Εκπαιδευτών και από το Γ ενικό 
Μητρώο έως ότου καταργηθεί όπως ορίζεται στην υπ’ 
αριθμ. 14707/2007 υπουργική απόφαση (Μητρώο Εκπαι¬ 
δευτών ΕΦΕΤ). 

Άρθρο 9 

Λεπτομέρειες για την Υλοποίηση της Εκπαίδευσης 

Επιλογή Εκπαιδευτικού Φορέα: 

α. Η επιχείρηση η οποία προγραμματίζει να εκπαι¬ 
δεύσει το προσωπικό της ή ο εργαζόμενος σε επιχεί¬ 
ρηση τροφίμων ο οποίος ενδιαφέρεται να αποκτήσει 
βεβαίωση εκπαίδευσης για κάποιο από τα προγράμματα 
εκπαίδευσης ή κατάρτισης επιλέγει τον Εκπαιδευτικό 
Φορέα με τον οποίο επιθυμεί να συνεργαστεί, αφού 
λάβει διαβεβαίωση από τον Εκπαιδευτικό Φορέα ότι 
κατά την εκπαίδευση θα χρησιμοποιηθούν Εκπαιδευτές 
από το Μητρώο Εκπαιδευτών του ΕΦΕΤ. 

β. Οι επιχειρήσεις που διαθέτουν τους κατάλληλους 
χώρους και εποπτικά μέσα μπορούν να διεξάγουν οι 
ίδιες την εκπαίδευση, αρκεί να τηρούν όλες τις αναφε- 
ρόμενες στην παρούσα διαδικασία προδιαγραφές και 
να χρησιμοποιούν Εκπαιδευτές από το Μητρώο Εκπαι¬ 
δευτών του ΕΦΕΤ. 

Ο αριθμός των καταρτιζομένων δεν πρέπει να υπερ¬ 
βαίνει τα 30 άτομα ανά κύκλο εκπαίδευσης. 

γ. Υποχρεώσεις εκπαιδευτικού φορέα 

Ο Εκπαιδευτικός Φορέας που αναλαμβάνει τη διε¬ 
ξαγωγή της επίσημης εκπαίδευσης του ΕΦΕΤ έχει την 
υποχρέωση : 

• Να χρησιμοποιεί εκπαιδευτές από το Μητρώο Εκ¬ 
παιδευτών του ΕΦΕΤ. 

• Να ενημερώνει τον ΕΦΕΤ για τη διεξαγωγή εκπαί¬ 
δευσης ώστε να ενημερωθεί έγκαιρα η τριμελής επι¬ 
τροπή αξιολόγησης. 

• Να χρησιμοποιεί τα για το σκοπό αυτό συνταχθέντα 
από τον ΕΦΕΤ έντυπα. 

• Η ενημέρωση είναι υποχρεωτική. 

• Να διαθέτει τον κατάλληλο χώρο εκπαίδευσης, ο 
οποίος πρέπει να πληροί τους όρους του άρθρου 4. 

Άρθρο 10 

Περιεχόμενο αιτήσεων- Διαδικασία έγκρισης - 
Λοιπές προϋποθέσεις 

1. Πριν την υποβολή των αιτήσεων ο εκπαιδευτικός 
φορέας θα πρέπει να εξασφαλίσει τη διαθεσιμότητα 
των προς κατάρτιση ατόμων, των εκπαιδευτών και 
των χώρων θεωρητικής κατάρτισης και πρακτικής 
άσκησης. 

2. α. Οι αιτήσεις για έγκριση των προγραμμάτων υπο¬ 
βάλλονται από τον εκπαιδευτικό φορέα του άρθρου 3 
στη Διεύθυνση Εκπαίδευσης Ενημέρωσης και Πληρο¬ 
φορικής, Τμήμα Εκπαίδευσης του ΕΦΕΤ. 

β. Κάθε αίτηση θα αφορά ένα συγκεκριμένο πρόγραμ¬ 
μα και θα λαμβάνει ξεχωριστό αριθμό πρωτοκόλλου που 
θα χαρακτηρίζει μοναδικά το πρόγραμμα. 

3. Στην αίτηση που θα υποβάλλεται για έγκριση εκτέ¬ 
λεσης προγράμματος θα πρέπει να αναφέρονταί: 

• Η επωνυμία και η νομική υπόσταση του φορέα που 
υποβάλλει την αίτηση. 

• Το Α.Φ.Μ. Ταχυδρομική Διεύθυνση, Τηλέφωνα, Ραχ, 
Ηλεκτρονική Διεύθυνση. 

• Ο αρμόδιος και υπεύθυνος κατά νόμο για τη διεξα¬ 
γωγή του προγράμματος εκ μέρους του εκπαιδευτικού 
φορέα. 

• Η επωνυμία, το Α.Φ.Μ., το είδος, η διεύθυνση, το 
τηλέφωνο, ΕΑΧ, 8-πιαίΙ επικοινωνίας υπεύθυνων των επι¬ 
χειρήσεων, των οποίων το προσωπικό λαμβάνει μέρος 
στο πρόγραμμα. 

• Η ακριβής διεύθυνση των χώρων διεξαγωγής του 
προγράμματος. 

• Οι ημερομηνίες και οι ακριβείς ώρες διεξαγωγής του 
προγράμματος (ώρες έναρξης και λήξης). 

• Το ονοματεπώνυμο των εκπαιδευτών και ο αριθμός 
ένταξής τους στο Μητρώο εκπαιδευτών του ΕΦΕΤ. 

• Πίνακα με το ονοματεπώνυμο, Α.Φ.Μ., φύλο, αντικεί¬ 
μενο εργασίας των υποψηφίων προς κατάρτιση και την 
επιχείρηση στην οποία εργάζεται καθένας. 

Η αίτηση θα συνοδεύεται υποχρεωτικά από: 

• Αντίγραφο της αίτησης της κάθε επιχείρησης που 
απευθύνεται προς τον εκπαιδευτικό φορέα και ενδια- 
φέρεται να εκπαιδεύσει το προσωπικό της, στην οποία 
αίτηση, μεταξύ των άλλων θα περιγράφεται αναλυτικά 
η δραστηριότητα της επιχείρησης. 

• Αναλυτικό πρόγραμμα κατάρτισης προσωπικού σύμ¬ 
φωνα με τα αναφερόμενα στο άρθρο 5. 

• Αναλυτική περιγραφή των χώρων εκτέλεσης του 
προγράμματος σύμφωνα με τα οριζόμενα στο άρθρο 

4. 

• Υπεύθυνη δήλωση του υπευθύνου του εκπαιδευτι¬ 
κού φορέα ότι τα αναγραφόμενα στην αναλυτική περι¬ 
γραφή των χώρων εκτέλεσης του προγράμματος είναι 
αληθή. 

• Στην περίπτωση που ο χώρος επιμόρφωσης είναι 
αίθουσα ξενοδοχείου, επιμελητηρίου ή άλλων ν.π.δ., συ- 


νεδριακού κέντρου ή σχολική αίθουσα θα υποβάλλεται 
επιπλέον: 

ο Υπεύθυνη δήλωση του φορέα υλοποίησης με την 
οποία θα βεβαιώνεται ότι ο χώρος διαθέτει τον εξοπλι¬ 
σμό και τις δυνατότητες του άρθρου 4. 

ο Το σχετικό αποδεικτικό παραχώρησης χρήσης της 
αίθουσας με αναγραφή του εμβαδού της από τον κά¬ 
τοχο της αίθουσας. 

• Στην περίπτωση που προτείνεται αίθουσα εκτός 
αιθουσών ΚΕΚ και των αιθουσών ξενοδοχείων, επιμελη¬ 
τηρίων ή άλλων ν.π.δ., συνεδριακών κέντρων ή σχολικών 
αιθουσών θα υποβάλλεται: 

ο Βεβαίωση της αρμόδιας υπηρεσίας του ΣΕΠΕ ότι 
η αίθουσα πληροί τις προδιαγραφές του άρθρου 4 και 
στην οποία αναγράφεται η επιφάνεια της αίθουσας σε 
τετραγωνικά μέτρα. 

ο Το σχετικό αποδεικτικό παραχώρησης χρήσης της 
αίθουσας από τον κάτοχο της αίθουσας. 

ο Υπεύθυνη δήλωση του φορέα υλοποίησης με την 
οποία θα βεβαιώνεται ότι ο χώρος διαθέτει τον εξο¬ 
πλισμό του άρθρου 4. 

• Στην περίπτωση που ο εκπαιδευτής είναι δημόσι¬ 
ος υπάλληλος, ακριβές αντίγραφο της προβλεπόμενης 
άδειας άσκησης ιδιωτικού έργου με αμοιβή. 

• Υπεύθυνη δήλωση του υπευθύνου του προγράμμα¬ 
τος ότι το πρόγραμμα θα υλοποιηθεί σύμφωνα με τα 
αναγραφόμενα στην αίτηση έγκρισης και στα συνημ¬ 
μένα αυτής έγγραφα, καθώς και στη σχετική απόφαση 
έγκρισης που θα εκδώσει ο ΕΦΕΤ. 

4. Οι αιτήσεις για έγκριση των προγραμμάτων πρέπει 
να υποβάλλονται έγκαιρα (40 τουλάχιστον ημέρες) πριν 
την έναρξη του προγράμματος για να υπάρχει το χρο¬ 
νικό περιθώριο γνωμοδότησης από τον ΕΦΕΤ. 

Οι υποβαλλόμενες αιτήσεις θα αφορούν χρονικό ορί¬ 
ζοντα 3 μηνών (90 ημερολογιακών ημερών) από την 
ημερομηνία υποβολής της αίτησης. 

5. α. Εκπαιδευτές δημόσιοι υπάλληλοι θα πρέπει να 
έχουν εξασφαλίσει την προβλεπόμενη άδεια άσκησης 
ιδιωτικού έργου με αμοιβή, η οποία θα συνυποβάλλε¬ 
ται. 

β. Οι τακτικοί εκπαιδευτές υποβάλλουν υπεύθυνη δή¬ 
λωση με την οποία δηλώνουν: 

• Την σχέση εργασίας τους και συγκεκριμένα εάν είναι 
ή δεν είναι δημόσιοι υπάλληλοι. 

• Οτι δεν ασχολούνται ως εκπαιδευτές στα προγράμ¬ 
ματα αυτά συνολικά πέραν των 5 ωρών ημερησίως και 
στην ίδια ομάδα εκπαιδευομένων πέραν των 3 ωρών 
ημερησίως. 

• Ότι για τις συγκεκριμένες ώρες εκτέλεσης του συ¬ 
γκεκριμένου προγράμματος του φορέα δεν έχουν δη¬ 
λώσει συμμετοχή σε άλλο πρόγραμμα. 

γ. Οι αναπληρωματικοί εκπαιδευτές υποβάλλουν υπεύ¬ 
θυνη δήλωση με την οποία δηλώνουν ότι αποδέχονται 
τη συμμετοχή τους ως εκπαιδευτές στα προγράμματα 
για τις συγκεκριμένες ώρες εκτέλεσης του συγκεκριμέ¬ 
νου προγράμματος του φορέα και με τους ίδιους όρους 
των τακτικών εκπαιδευτών. 

6. Για κάθε ενότητα του περιεχομένου του προγράμ¬ 
ματος θα ορίζεται ένας εκπαιδευτής με ένα μόνο ανα¬ 
πληρωματικό του. 

7. Δεν επιτρέπονται αλλαγές στο ελάχιστο θεματολό- 
γιο του προγράμματος. Επιτρέπονται μόνο προσθήκες 
και αύξηση των ωρών επιμόρφωσης. 

8. Την πληρότητα του φακέλου θα ελέγχει η Δ/νση 
Εκπαίδευσης του ΕΦΕΤ, η οποία θα αξιολογεί τα συ- 

νημμένα δικαιολογητικά και θα εισηγείται νομίμως προς 
το Δ.Σ. του ΕΦΕΤ την έγκριση ή την απόρριψη του προ¬ 
γράμματος εντός 15 ημερών από την ημερομηνία πρω¬ 
τοκόλλησης της αίτησης. 

Αντίγραφο της απόφασης αυτής με όλα τα συμπλη¬ 
ρωματικά στοιχεία που απαιτούνται για τον έλεγχο των 
προγραμμάτων αποστέλλεται στους φορείς εκτέλεσης 
των προγραμμάτων έγκαιρα και οπωσδήποτε πριν την 
έναρξη εκτέλεσης του προγράμματος. 

9. Τροποποίηση του πίνακα υποψηφίων και μέχρι 10 
τον αριθμό θα επιτρέπεται μέχρι 25 ημέρες μετά την 
υποβολή της αρχικής αίτησης και οπωσδήποτε πριν 
την τελική έγκριση του προγράμματος συνοδευόμενη 
με όλα τα απαραίτητα παραστατικά. 

Οι παραπάνω αλλαγές γνωστοποιούνται με μία και 
μοναδική αίτηση. 

Ο αριθμός των εκπαιδευομένων δεν μπορεί να υπερβεί 
τον αριθμό εκπαιδευομένων της αρχικής αίτησης του 
προγράμματος. 

10. Αναπλήρωση του εκπαιδευτή μπορεί να γίνει εφό¬ 
σον αυτό γνωστοποιηθεί έγκαιρα με συνημμένη υπεύθυ¬ 
νη δήλωση αποδοχής από μέρους του αναπληρωτή. 

11. Ο φορέας υλοποίησης ευθύνεται επίσης για τον 
έλεγχο των στοιχείων των παρευρισκομένων στην αί¬ 
θουσα εκπαίδευσης με εκείνα που δηλώθηκαν στην 
αίτηση. 

12. Στο τέλος του προγράμματος οι εκπαιδευόμενοι 
υπόκεινται σε εξετάσεις προκειμένου να αξιολογηθούν. 
Οι λεπτομέρειες του τρόπου αξιολόγησης θα καθορί¬ 
ζονται με απόφαση του ΔΣ του ΕΦΕΤ. 

13. Οι βεβαιώσεις, μετά την επιτυχή περάτωση της 
προβλεπόμενης δοκιμασίας, θα δίνονται σε όσους πα¬ 
ρακολούθησαν το πρόγραμμα επιμόρφωσης μετά την 
υποβολή της κατάστασης των τελικώς εκπαιδευθέντων 
και των πρωτοτύπων παρουσιολογίων με τις υπογραφές 
των καταρτισθέντων 

14. Μετά την ολοκλήρωση του προγράμματος και 
εντός 10 ημερολογιακών ημερών θα αποστέλλονται 
στη Διεύθυνση Εκπαίδευσης Ενημέρωσης και Πληρο¬ 
φορικής του ΕΦΕΤ, σε γραπτή μορφή τα πρωτότυπα 
παρουσιολόγια και σε γραπτή και ηλεκτρονική μορφή 
ο κατάλογος των τελικώς καταρτισθέντων με τη σχε¬ 
τική βαθμολογία, καθώς και αποδεικτικό κατάθεσης σε 
τραπεζικό λογαριασμό του ΕΦΕΤ χρηματικού ποσού, το 
οποίο θα καθορίζεται με απόφαση του Δ.Σ. του ΕΦΕΤ. 

15. Η αξιολόγηση και η κατάρτιση του τελικού πίνακα 
των επιτυχόντων γίνεται με μέριμνα των τριμελών επι¬ 
τροπών που ορίζονται από το Δ.Σ. του ΕΦΕΤ σύμφωνα 
με το άρθρο 11 του ν. 3438/2006. 

Άρθρο 11 

Έλεγχος Εκτέλεσης των Προγραμμάτων-Κυρώσεις 

1.0 έλεγχος της καλής εκτέλεσης των προγραμμάτων 
θα διενεργείται από υπαλλήλους του ΕΦΕΤ με έκτα¬ 
κτους και αιφνιδιαστικούς ελέγχους με μέριμνα της 
τριμελούς επιτροπής του προηγουμένου άρθρου. 

2. Εάν από τους ελέγχους που θα διενεργούν διαπι¬ 
στώνονται σοβαρές παραβάσεις στην εκτέλεση των 
προγραμμάτων τότε οι φορείς εκτέλεσης των προγραμ¬ 
μάτων αυτών θα αποκλείονται από τη συμμετοχή τους 
σε νέα προγράμματα, με απόφαση του Δ.Σ. μετά από 
σχετική εισήγηση της τριμελούς επιτροπής. Οι τυχόν 
διαπιστούμενες παραβάσεις θα αναγράφονται (στο 
παρουσιολόγιο) σε ειδικό έντυπο και θα ενημερώνεται 


άμεσα η Διεύθυνση Εκπαίδευσης Ενημέρωσης και Πλη¬ 
ροφορικής του ΕΦΕΤ. 

Ως τέτοιες παραβάσεις ενδεικτικά αναφέρονταί: 

• η μη έγκαιρη κοινοποίηση ματαίωσης διεξαγωγής 
του προγράμματος στον ΕΦΕΤ 

• η υποβολή δηλώσεων, εντύπου ή δισκέτας ή ηλεκτρο¬ 
νικού αρχείου με αναληθή ή παραπλανητικά στοιχεία 

• η μη τήρηση των προβλεπόμενων από την παρού¬ 
σα 

• όταν οι χώροι επιμόρφωσης δεν πληρούν τις προϋ¬ 
ποθέσεις του άρθρου 4. 

3. Φορείς που χρησιμοποιούν ως μέσο προσέλκυσης 
των επιχειρήσεων και των εργαζομένων για εκπαίδευση 
ή κατάρτιση σε προγράμματά τους ισχυρισμούς, ότι 
εκπροσωπούν ή συνεργάζονται με τον ΕΦΕΤ ή ότι στην 
περίπτωση μη εκπαίδευσης τους ο ΕΦΕΤ θα τους επι¬ 
βάλλει κυρώσεις ή παρόμοιους "παραπλανητικούς" ισχυ¬ 
ρισμούς θα αποκλείονται από τη συμμετοχή τους σε νέα 
προγράμματα. Το ίδιο ισχύει και για τους φορείς που 
χρησιμοποιούν το λογότυπο του ΕΦΕΤ ή αναφέρουν τον 
εκπαιδευτή ως «επίσημο εκπαιδευτή» ή αντίστοιχο, αντί 
του όρου «εγγεγραμμένος στο Μητρώο του ΕΦΕΤ.» 

4. Όσοι εκπαιδευτές καταθέτουν δηλώσεις με ψευδές 
περιεχόμενο θα αποκλείονται εφεξής από τη συμμετοχή 
τους σε τέτοια προγράμματα και θα διαγράφονται από 
το μητρώο εκπαιδευτών του ΕΦΕΤ. 

5. Οι αιτήσεις του άρθρου 10 της παρούσας απόφασης, 
μπορούν να υποβάλλονται αμέσως μετά τη δημοσίευση 
της παρούσας απόφασης. 

Άρθρο 12 

Μεταβατικές διατάξεις 

1. Η υπάρχουσα διαδικασία κατάρτισης του προσωπι¬ 
κού επιχειρήσεων τροφίμων διατηρείται σε ισχύ μέχρι 
31.12.2007 προκειμένου: 

ί. να ενταχθεί ικανός αριθμός εκπαιδευτών στα μη¬ 
τρώα εκπαιδευτών του ΕΦΕΤ 

μ. να συνεχιστούν απρόσκοπτα τα προγράμματα κα¬ 
τάρτισης του προσωπικού των επιχειρήσεων τροφί¬ 
μων. 

Όλες οι βεβαιώσεις που έχουν εκδοθεί έως σήμερα 
βάσει της προηγούμενης διαδικασίας κατάρτισης προ¬ 
σωπικού που είχε αποφασιστεί από το Δ.Σ. του ΕΦΕΤ, 
καθώς και όσες θα εκδοθούν κατά τη διάρκεια ισχύος 
των μεταβατικών διατάξεων της παρούσης, ισχύουν για 
πέντε (5) έτη από την δημοσίευση της παρούσας Υπουρ¬ 
γικής απόφασης. Μετά την παρέλευση του ανωτέρω 
χρονικού ορίου οι επιχειρήσεις τροφίμων υποχρεούνται 
να καταρτίσουν εκ νέου αυτό το προσωπικό βάσει των 
οριζόμενων στον Κανονισμό 852/2004 της Ε.Ε. και την 
παρούσα Υπουργική απόφαση. 

2. Λεπτομέρειες που αφορούν τη διαδικασία υλοποί¬ 
ησης των προγραμμάτων της παρούσας, ρυθμίζονται 
με αποφάσεις του Δ.Σ. του ΕΦΕΤ ή και εγκυκλίους της 
Διοίκησης. 

Άρθρο 13 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

